Երևան-0015, Մ.Խորենացու 3, 7 10.01.2024թ.

**Որոշում թիվ 563-2023/01-Ն**

**Վարչական վարույթը վերսկսելու և վարչական տույժ նշանակելու վերաբերյալ**

ՀՀ պետական եկամուտների կոմիտեի նախագահի 1-ին տեղակալ Արտյոմ Սմբատյանս՝ քննելով «ՀԱՐՈՒԹՅՈՒՆ 2019» ՍՊ ընկերության /ՀՎՀՀ` 00202314/ տնօրեն Սիմոն Արզումանյանի վերաբերյալ վարչական իրավախախտման վարույթի նյութերը՝

Պարզեցի

ՀՀ պետական եկամուտների կոմիտեի իրավաբանական վարչությունում, ղեկավարվելով ՀՀ հարկային օրենսգրքի 431-րդ հոդվածի 12-րդ մասով, Վարչական իրավախախտումների վերաբերյալ ՀՀ օրենսգրքի 254-րդ 255-րդ և 182․6-րդ հոդվածներով, հարկ վճարողի գույքի վրա արգելանք դնող պաշտոնատար անձի՝ իր իրավասությունների սահմաններում գործողությունների կատարմանը խոչընդոտելու հատկանիշներով «ՀԱՐՈՒԹՅՈՒՆ 2019» ՍՊ ընկերության /ՀՎՀՀ` 00202314, պետ․ գրանցման համար՝ 271.110.1072328, հասցե՝ ք․ Երևան, Դավթաշեն, Դավիթաշեն 2 թղմ․, 32 շենք, 22 բն․, էլ․ հասցե՝ rimamardanyan@mail.ru/ տնօրեն Սիմոն Արզումանյանի /ՀԾՀ․՝ 1501601296, նույն․ քարտ՝ 007293103, տրված՝ 18․01․2016թ-ին, 004-ի կողմից, հասցե՝ Սյունիք, Մեղրի, Ադելյան փ., 11 շենք, 38 բն․/ վերաբերյալ հարուցվել է վարչական իրավախախտման վարույթ։ Մասնավորապես՝ Սիմոն Արզումանյանը չի կատարել հարկ վճարողի գույքի վրա արգելանք դնող պաշտոնատար անձի կողմից 13․09.2023թ-ին կազմված և փոստային ծառայության միջոցով 30.09.2023թ-ին ծանուցված գրությամբ առաջադրված պահանջները։ Այն է՝ Սիմոն Արզումանյանը գրությամբ նշված ժամկետում չի ներկայացրել հարկ վճարողի դրամարկղում առկա կանխիկ դրամական միջոցների և այլ գույքի գույքագրման, ինչպես նաև մուտքագրված և ելքագրված դրամական միջոցների շարժի ուսումնասիրության նպատակով տեղեկություններ, այդ թվում՝ դրամարկղային գիրքը:

Փաստի կապակցությամբ 26.10.2023թ-ին հարուցվել է վարչական վարույթ և Սիմոն Արզումանյանը ծանուցվել է այդ մասին:

Վարչական իրավախախտման վերաբերյալ արձանագրության կազմմանը և նյութերի նախապատրաստմանը 23․11․2023թ-ին ժամը 11։15-ին և վարչական իրավախախտման գործի քննությանը 24․11․2023թ-ին ժամը 10։30-ին մասնակցելու նպատակով Սիմոն Արզումանյանին փոստային ծառայության միջոցով պատշաճ ծանուցում է ուղարկվել, սակայն 23․11․2023թ-ի դրությամբ ծանուցագիրը ստանալու փաստը բացակայել է, այդուհանդերձ վարչական մարմինը, նախքան վարչական ակտ ընդունելը, անհրաժեշտ է համարել նրա ներկայությունը` վարույթին առնչվող որոշ կարևոր հանգամանքներ նրանից պարզելու համար, հետևաբար 23.11.2023թ-ին կայացված «Վարչական վարույթը կասեցնելու մասին» թիվ 563-2023/01-Կ որոշմամբ վարչական վարույթը կասեցվել է։

«Վարչական վարույթը կասեցնելու մասին» 23․11․2023թ-ին կայացված թիվ 563-2023/01-Կ որոշումը և վարչական իրավախախտման վերաբերյալ արձանագրության կազմմանը և նյութերի նախապատրաստմանը 09․01․2024թ-ին ժամը 12։00-ին, ինչպես նաև վարչական իրավախախտման վերաբերյալ գործի քննությանը 10․01․2024թ-ին ժամը 10։00-ին մասնակցելու համար 12.12.2023թ-ին կազմված ծանուցագիրը Սիմոն Արզումանյանին ուղարկվել են 13․12․2023թ-ին փոստային ծառայության միջոցով, սակայն ծրարը հետ է վերադարձվել 18․12․2023թ-ին «Չի պահանջվել» նշագրմամբ, ուստի նշված ծանուցագիրը և որոշումը 19․12․2023թ-ին ուղարկվել են կազմակերպության էլեկտրոնային փոստի «rimamardanyan@mail.ru» հասցեին, որի միջոցով Սիմոն Արզումանյանը ծանուցվել է 20․12․2023թ-ին, սակայն չի ներկայացել, չի ներկայացրել որևէ բացատրություն և պահանջվող տեղեկություններ, ուստի վարչական իրավախախտման վերաբերյալ 09.01.2024թ-ի թիվ 563-2023/01-Ա արձանագրությունը կազմվել է վերջինիս բացակայությամբ։

Պատշաճ ծանուցված լինելով 10.01.2024թ-ին նշանակված վարչական իրավախախտման գործի քննության վայրի և ժամանակի մասին՝ Սիմոն Արզումանյանը կամ վերջինիս ներկայացուցիչը չի ներկայացել:

ՀՀ հարկային օրենսգքրի 36-րդ հոդվածի 1-ին մասի 11-րդ կետի համաձայն՝ հարկային մարմինը (հարկային հսկողություն իրականացնող պաշտոնատար անձը) լիազորված է հարկային պարտավորությունների գանձումն ապահովելու նպատակով ՀՀ հարկային օրենսգրքով սահմանված դեպքերում և կարգով արգելանք դնել հարկ վճարողի (հարկային գործակալի) գույքի վրա.

ՀՀ հարկային օրենսգքրի 434-րդ հոդվածի 2-րդ մասի համաձայն՝ հարկ վճարողի դրամարկղում ունեցած կանխիկ դրամական միջոցների վրա արգելանք դնելու մասին որոշումը հարկ վճարողին ներկայացնելու օրը որոշումն ընդունած հարկային մարմնի պաշտոնատար անձը գույքագրում է հարկ վճարողի դրամարկղում առկա կանխիկ դրամական միջոցները և դրանք, ինչպես նաև արգելանքի կիրառման ժամանակահատվածում հարկային պարտավորությունների սահմանում դրամարկղ մուտքագրվող կանխիկ դրամական միջոցներն արձանագրությամբ ի պահ է հանձնում հարկ վճարողին: Հարկ վճարողի դրամարկղում առկա կանխիկ դրամական միջոցների՝ արգելանքի տակ գտնվելու ժամանակահատվածում որոշում կայացրած հարկային մարմնի պաշտոնատար անձն իրավունք ունի ցանկացած ժամանակ գույքագրելու դրամարկղում դրամական միջոցների առկայությունը, ինչպես նաև մուտքագրված և ելքագրված դրամական միջոցների շարժը, որի արդյունքներով կազմվում է արձանագրություն: Դրամարկղում կանխիկ դրամական միջոցների կամ կանխիկ դրամական միջոցների շարժի գույքագրման արձանագրության ձևը սահմանում է հարկային մարմինը, որում նշվում են գույքագրման ամսաթիվը, ժամանակահատվածը, արգելանքի տակ գտնվող դրամական միջոցների արժույթը, արժեքը, քանակը, մուտքագրված դրամական միջոցների արժեքը և դրանց ստացման աղբյուրը, ելքագրված դրամական միջոցների արժեքը և ծախսման ուղղությունները, ի պահ հանձնվող դրամական միջոցների արժույթը, արժեքը, քանակը, գույքագրման ընթացքում դրամարկղային գործառնությունների կատարման դադարեցման ժամանակահատվածը, նշում՝ արգելանքի կիրառման ժամանակահատվածում հարկային պարտավորությունների սահմանում դրամարկղ մուտքագրվող դրամական միջոցների արգելանքի տակ գտնվելու և ի պահ ընդունելու վերաբերյալ, գույքագրմանը մասնակցող անձանց տվյալներն ու ստորագրությունները: Նշված արձանագրությունները հարկ վճարողի դրամարկղում առկա կանխիկ դրամական միջոցների վրա արգելանք դնելու մասին որոշման անբաժանելի մասն են:

ՀՀ հարկային օրենսգրքի 435-րդ հոդվածի 2-րդ մասի համաձայն` արգելանքն իրականացնող պաշտոնատար անձն արգելանքի տակ դրված այլ գույքն ի պահ է հանձնում հարկ վճարողին, իսկ եթե հարկ վճարողը փորձում է արգելանքի տակ դրված գույքը կամ դրա առանձին բաղադրամասերը վատնել, թաքցնել, ապօրինաբար մեկ ուրիշին հանձնել, փչացնել կամ ոչնչացնել, ապա գույքի պահատվությունը հանձնվում է նման գործունեություն իրականացնող մասնագիտացված կազմակերպությանը` պահատվության պայմանագրի հիման վրա: Պահատվության հետ կապված ծախսերը կատարում է հարկ վճարողը:

«Հարկային ծառայության մասին» ՀՀ օրենքի 35-րդ հոդվածի 1-ին և 3-րդ մասերի համաձայն՝

1. Հարկային ծառայողի` իր իրավասության սահմաններում առաջադրած պահանջները պարտադիր են բոլոր պետական կառավարման և տեղական ինքնակառավարման մարմինների, հիմնարկների, կազմակերպությունների, պաշտոնատար անձանց և քաղաքացիների համար:

3. Հարկային ծառայողի պահանջները չկատարելը կամ նրա պարտականությունների կատարմանը խոչընդոտելն առաջացնում է օրենքով սահմանված պատասխանատվություն:

Վարչական իրավախախտումների վերաբերյալ ՀՀ օրենսգրքի 182.6-րդ հոդվածով նախատեսված պատասխանատվության միջոցի կիրառումը հնարավոր է հետևյալ գործողություններից որևէ մեկի դեպքում.

1) հարկային հսկողություն իրականացնող պաշտոնատար անձի օրինական պահանջները չկատարելու,

2) տնտեսավարող սուբյեկտի` հարկային հսկողություն իրականացվող տարածք նրա մուտք գործելն արգելելու,

3) հարկային հսկողության նպատակներին անմիջականորեն առնչվող փաստաթղթեր, տվյալներ և այլ տեղեկություններ նրան չտրամադրելու,

4) օրենքով սահմանված կարգով իրականացվող հարկային հսկողության ընթացքին այլ կերպ խոչընդոտելու համար:

Պետք է նշել նաև, որ Վարչական իրավախախտումների վերաբերյալ ՀՀ օրենսգրքի 182.6-րդ հոդվածի կիրառման համար անհրաժեշտ պայման է հանդիսանում այն, որ վերոհիշյալ արարքներից թեկուզ մեկը կատարվի փաստացի իրականացվող հարկային հսկողության ընթացքում, և խոչընդոտ հանդիսանա նշված հարկային հսկողության հետագա ընթացքն ապահովելու համար:

Տվյալ դեպքում հարկ է նշել, Սիմոն Արզումանյանը պարտավոր էր ապահովել արգելադրում իրականցնող պաշտոնատար անձանց օրինական պահանջները, մասնավորապես, ներկայացնել պահանջվող փաստաթղթերը՝ դրամարկղային գիրքը և հարկ վճարողի այլ գույքակազմի վերաբերյալ տեղեկություններ:

 Հիմք ընդունելով հիշյալ իրավակարգավորումները, համադրելով դրանք գործում առկա փաստական հանգամանքների հետ, պետք է նշել, որ Սիմոն Արզումանյանը խոչընդոտել է հարկային հսկողություն իրականացնող պաշտոնատար անձանց ծառայողական պարտականությունների կատարմանը, հետևաբար Սիմոն Արզումանյանի արարքում առկա է Վարչական իրավախախտումների վերաբերյալ ՀՀ օրենսգրքի 182.6-րդ հոդվածով նախատեսված իրավախախտման դեպքը:

Միաժամանակ, հաշվի առնելով այն, որ թեև «ՀԱՐՈՒԹՅՈՒՆ 2019» ՍՊ ընկերության /ՀՎՀՀ` 00202314/ տնօրեն Սիմոն Արզումանյանը 30․09․2023թ-ին ստացել է հարկ վճարողի գույքի վրա արգելանք դնող պաշտոնատար անձի կողմից ուղարկված 13․09.2023թ-ին կազմված գրությունը, որով պահանջվել է գրությունը ստանալուց հետո եռօրյա ժամկետում ներկայացնել հարկ վճարողի դրամարկղում առկա կանխիկ դրամական միջոցների և այլ գույքի գույքագրման, ինչպես նաև մուտքագրված և ելքագրված դրամական միջոցների շարժի ուսումնասիրության նպատակով տեղեկություններ, այդ թվում՝ նաև դրամարկղային գիրքը, սակայն պահանջվող ժամկետում չի ներկայացել հարկային մարմին, չի ներկայացրել դրամարկղային գիրքը և չի ներկայացրել բացատրություն, այդուհանդերձ 13․12․2023թ-ի դրությամբ ընկերության կողմից չկատարված պարտավորություններն ամբողջությամբ մարվել են, այսինքն՝ առկա են իրավախախտման վնասակար հետևանքները կանխելու և (կամ) վերացնելու ուղղությամբ միջոցներ ձեռնարկված լինելու հանգամանքները, ուստի՝ վարույթն իրականացնողը գտնում է, որ կատարված իրավախախտման համար Սիմոն Արզումանյանի նկատմամբ բավարար է Վարչական իրավախախտումների վերաբերյալ ՀՀ օրենսգրքի 182.6-րդ հոդվածով նախատեսված «Նախազգուշացում» պատասխանատվության միջոցի կիրառումը:

Հիմք ընդունելով ամբողջ վերոգրյալը և ղեկավարվելով Վարչական իրավախախտումների վերաբերյալ ՀՀ օրենսգրքի 32-րդ հոդվածի 2-րդ մասով, 2442-րդ, 281-րդ հոդվածներով և 282-րդ հոդվածի 1-ին մասով, «Վարչարարության հիմունքների և վարչական վարույթի մասին» ՀՀ օրենքի 49-րդ հոդվածի 3-րդ մասի 2-րդ պարբերությամբ՝

ՈՐՈՇԵՑԻ

1․ Վերսկսել 23.11.2023թ-ի թիվ 563-2023/01-Կ որոշմամբ կասեցված վարչական վարույթը,

2․ Համաձայն Վարչական իրավախախտումների վերաբերյալ ՀՀ օրենսգրքի 182․6-րդ հոդվածի՝ Սիմոն Արզումանյանի նկատմամբ կիրառել վարչական տույժ՝ նախազգուշացում:

ԱՐՏՅՈՄ ՍՄԲԱՏՅԱՆ

**Ծանոթություն. Սույն վարչական ակտը ստորագրված է «Էլեկտրոնային փաստաթղթի և էլեկտրոնային թվային ստորագրության մասին» Հայաստանի Հանրապետության օրենքով սահմանված կարգով` էլեկտրոնային եղանակով։**

**Վարչական իրավախախտումների վերաբերյալ ՀՀ օրենսգրքի համաձայն Սույն վարչական ակտն ընդունված է համարվում ստորագրվելու օրվանից, ուժի մեջ է մտնում հասցեատիրոջն իրազեկելուն հաջորդող օրվանից և ուժի մեջ մտնելուց երկամսյա ժամկետում կարող է բողոքարկվել վարչական կամ դատական կարգով:**